سودان-دا اوردو ایله چئویک رئاکسیا قوه لری آراسیندا بیر آیا یاخیندیر داوام ائدن قارشیدورما سببیندن اؤلکه‌نین موختلیف شهرلرینده قاپا‌لی وضعیتده قالان تورکیه وطنداش‌لاری‌نین دا اولدوغو 132 نفر تخلیه ائدیلیب.
تورکیه-نین خارطوم سفیرلیگی‌نین تشکیل ائتدیگی تخلیه عملیاتی ایله خارطوم و مدنی کیمی بیر چوخ شهردن اتوبوس لارلا پورت سودانا گتیریلن، آرا‌لاریندا تورکیه وطنداش‌لاری‌نین دا اولدوغو 132 نفر میللی ساوونما ناظیرلیگی‌نین گؤندردیگی حربی تخلیه اوچاغی ایله ائولرینه قاییدیب.
آوریلین 15-ده باشلایان موناقیشه‌دن بری تورکیه قورو، هاوا و دنیز یوللاریندان‌ ایستیفاده ائده‌رک 2000-دن چوخ تورکیه وطنداشینی و 10-دان چوخ اؤلکه وطنداشینی تخلیه ائدیب.
باشدا پایتاخت خارطوم، قوزیی ده‌کی بحری و باتی داکی اومدورمان شهرلری باشدا اولماقلا، طرف‌لر آراسیندا شدت‌لی قارشیدورما‌لار، سودان سلاح‌لی قوه‌لری ایله چئویک رئاکسیا قوه لری آراسیندا اینسانی یاردیم احتیاج‌لاری‌نین اؤدنیلمه‌سی و یاردیم فعالیت‌لری‌نین آسانلاشدیریلماسینی نظرده توتان جده بیاننامه‌سی و قوه‌ده اولان آتشکسه رغمن داوام ائدیر.
سودان-دا اوردو ایله چئویک رئاکسیا قوه لری آراسیندا بیر آیا یاخیندیر داوام ائدن قارشیدورما‌لاری دایان‌دیرماق اوچون طرف‌لر آراسیندا سعودی عربیستانی‌نین جده شهرینده آپاریلان دانیشیق‌لار نتیجه‌سینده می‌ین 11-ده "جده بیاننامه‌سی" ایمضالانیب.
امریکا و سعودی عربیستانی‌نین آرابولوجولوغو ایله آپاریلان دانیشیق‌لار نتیجه‌سینده ایمضا‌لانان بیاننامه‌ده سودان اوردوسو و چئویک رئاکسیا قوه لریینین سیویل لره ضرر وئره‌جک هر هانسی بیر هوجوم‌دان اوزاق دوراجاغی وورغولانا‌راق، سودان خالقی‌نین ماراق‌لاری‌نین ایکی طرف اوچون اولویت اولاجاغی وورغولانیب.
دونیا ساغلیق تشکیلاتی قارشیدورمادا حیاتینی ایتیرن‌لرین سایی‌نین 604-ا، یارا‌لی‌لارین سایی‌نین ایسه 5127-یه یوکسلدیگینی آچیقلاییب.
